Obertes les matrícules del monogràfic de Terrisseria de la Casa de Cultura
2025-07-24

El dilluns, 21 de febrer, l’Ajuntament de Burjassot, des de la Regidoria de Joventut, dirigida per Javier Naharros, ha obert les matrícules per al curs monogràfic de terrisseria que s’impartirà, dins de la programació de tallers de la Casa de Cultura.

Aquest nou curs començarà el pròxim mes de març i les matrícules poden realitzar-se en la Carpeta Electrònica de l’Ajuntament de Burjassot. Les persones que no puguen realitzar la matrícula telemàticament, podran fer-ho de manera presencial, a la Casa de Cultura, sol·licitant cita prèvia.

El monogràfic de terrisseria ofereix dos horaris, dimarts i dijous de 17.00 a 19.00 hores i de 19.00 a 21.00 hores i el preu, en tots dos casos, és de 159€. Amb places limitades, les matrícules podran realitzar-se fins al pròxim 4 de març.